钦定古今图书集成/明伦汇编/氏族典/第381卷 > 《郑樵通志》 > 以官为氏
## 钦定古今图书集成/明伦汇编/氏族典/第381卷 > 《郑樵通志》 > 以官为氏

李氏，皋陶为尧大理，因官命族为理氏。商季理征，改
为李氏。又徐氏、邴氏、安氏、杜氏、胡氏、弘氏、郭氏、麻氏、
鲜于氏、张氏、阿布氏、阿跌氏、舍利氏、董氏、罗氏、朱邪
氏，并以立功从唐国，为李氏。

臣谨按：李氏，凉武昭王有国二十年，高祖有天下三百年，支庶既蕃，子孙必众。然谱牒之议纷纷，不知何始，以理官为氏，以食木子又为李氏，此何理也？以官为氏者，容有此理；以食木子为氏而取“李” 同音者，无是理也。今不得其始，姑从理说，寘在官列。又按唐家有天下，必欲世系详明，然自《成纪》令之后，信以传信；自《成纪》令之前，疑以传疑。盖谱牒之家，疑信相半，尚为《成纪》令，因居之，其后遂为陇西。成纪人，故言“李” 者称陇西。